**หนังสือแสดงเจตนายินยอมปฏิบัติตามข้อตกลงและเงื่อนไขในการเชื่อมต่อระบบตรวจสอบรายชื่อบุคคล  
ที่มีความเสี่ยงสูงด้านการฟอกเงินและรายชื่อบุคคลที่ถูกกำหนดของผู้ให้บริการตัวกลาง**

ทำที่ ............................................................................

วันที่ .. เดือน …..................... พ.ศ. ....

โดยหนังสือฉบับนี้....................(ชื่อผู้ให้บริการตัวกลาง)................. ทะเบียนนิติบุคคลเลขที่ ................................ สำนักงาน/สำนักงานใหญ่ ตั้งอยู่เลขที่.................................................................................. โดย........................................................... กรรมการผู้มีอำนาจ/ผู้รับมอบอำนาจ ลงนามผูกพันนิติบุคคลปรากฏตามหนังสือรับรองนิติบุคคล.......................... ลงวันที่ .. เดือน ............ พ.ศ .... ได้รับมอบอำนาจจากผู้มีหน้าที่รายงานตามกฎหมายว่าด้วยการป้องกันและปราบปรามการฟอกเงิน ให้เป็นตัวกลางในการเชื่อมต่อระบบตรวจสอบรายชื่อบุคคลที่มีความเสี่ยงสูงด้านการฟอกเงินและรายชื่อบุคคลที่ถูกกำหนด ซึ่งต่อไปในหนังสือนี้เรียกว่า “**ผู้ให้บริการตัวกลาง**” โดยผู้ให้บริการตัวกลางยินยอมผูกพันตนตามข้อตกลงและเงื่อนไขที่ให้ไว้ต่อสำนักงานป้องกันและปราบปรามการฟอกเงิน ซึ่งต่อไปในหนังสือนี้ เรียกว่า “**สำนักงาน ปปง.**” ดังต่อไปนี้

**ข้อ ๑.** ในหนังสือนี้

**“ผู้มีหน้าที่รายงาน”** หมายถึง ผู้มีหน้าที่รายงานตามกฎหมายว่าด้วยการป้องกันและปราบปรามการฟอกเงิน

**“ระบบตรวจสอบรายชื่อ”** หมายถึง ระบบตรวจสอบรายชื่อบุคคลที่มีความเสี่ยงสูงด้านการฟอกเงินและรายชื่อบุคคลที่ถูกกำหนดของสำนักงาน ปปง.

“**ข้อมูลลับ**” หมายถึง ข้อมูลใด ๆ ไม่ว่าจะอยู่ในลักษณะ และรูปแบบใด ที่อยู่ในระบบตรวจสอบรายชื่อ

**ข้อ ๒.** ผู้ให้บริการตัวกลางจะทำหน้าที่เชื่อมต่อข้อมูลระบบตรวจสอบรายชื่อแทนผู้มีหน้าที่รายงานเท่านั้น โดยไม่มีสิทธิเข้าถึงข้อมูลลับแต่อย่างใด และจะส่งข้อมูลลับดังกล่าวให้ผู้มีหน้าที่รายงานผู้มอบอำนาจซึ่งได้รับอนุมัติจาก สำนักงาน ปปง. จำนวน .. ราย ดังต่อไปนี้

๒.๑ .......(ระบุชื่อผู้มีหน้าที่รายงาน หลักฐานการได้รับอนุมัติจากสำนักงาน ปปง. และหนังสือมอบอำนาจให้ทำการเชื่อมต่อระบบแทน พร้อมแนบเอกสารหลักฐานดังกล่าว).............

๒.๒ ...................................................................................

**ข้อ ๓.** ผู้ให้บริการตัวกลางจะเก็บรักษาข้อมูลลับไว้อย่างมั่นคงปลอดภัย โดยจะไม่กระทำการหรือร่วมกับบุคคลอื่นกระทำการต่อข้อมูลลับ เพื่อเข้าถึง เปิดเผยหรือส่งต่อให้บุคคลอื่น คัดลอก ทำสำเนา เลียนแบบ แก้ไข ดัดแปลง ไม่ว่าโดยวิธีใด ๆ ตลอดระยะเวลาการเชื่อมต่อระบบตรวจสอบรายชื่อ และแม้ภายหลังสิ้นสุดระยะเวลาการเชื่อมต่อแล้วก็ตาม เว้นแต่เป็นการดำเนินการภายในองค์กรของผู้ให้บริการตัวกลางและกระทำโดยบุคลากรของผู้ให้บริการตัวกลางที่เกี่ยวข้องเพื่อปฏิบัติหน้าที่ตามที่ระบุในข้อ ๒

ลงลายมือชื่อ………………….กรรมการบริษัท

**ข้อ ๔.** ผู้ให้บริการตัวกลางจะรับผิดชอบดูแลให้บุคลากรของผู้ให้บริการตัวกลางปฏิบัติตามที่ระบุในข้อ ๓ ด้วย โดยเคร่งครัด

**ข้อ ๕.** กรณีที่ผู้ให้บริการตัวกลาง หรือบุคลากรของผู้ให้บริการตัวกลาง ได้ฝ่าฝืน  
หรือไม่ปฏิบัติตามข้อ ๒ ข้อ ๓ หรือข้อ ๔ เป็นเหตุให้เกิดการรั่วไหลของข้อมูล หรือเกิดความเสียหายใด ๆ ขึ้นกับสำนักงาน ปปง. หรือบุคคลภายนอก ผู้ให้บริการตัวกลางยินยอมรับผิดชดใช้ค่าเสียหายทั้งปวงที่เกิดขึ้นโดยไม่มีข้อโต้แย้งใด ๆ ทั้งสิ้น และผู้ให้บริการตัวกลางทราบดีว่าข้อมูลลับเป็นข้อมูลความลับของทางราชการ การฝ่าฝืนหรือไม่ปฏิบัติตามดังกล่าวอาจมีความผิดตามมาตรา ๖๖ แห่งพระราชบัญญัติป้องกันและปราบปรามการฟอกเงิน ซึ่งมีระวางโทษจำคุกไม่เกิน ๕ ปี หรือปรับไม่เกินหนึ่งแสนบาท หรือทั้งจำทั้งปรับ หรืออาจเป็นความผิดตามกฎหมายอื่นที่เกี่ยวข้อง

**ข้อ ๖.** ผู้ให้บริการตัวกลางต้องส่ง IP address ของเครื่องคอมพิวเตอร์แม่ข่าย (Server) ที่ใช้ในการเชื่อมต่อกับ Web Service ของสำนักงาน ปปง. และหากมีการเปลี่ยนแปลง ผู้ให้บริการตัวกลางต้องแจ้งการเปลี่ยนแปลงนั้นให้สำนักงาน ปปง. ทราบเป็นหนังสือ

**ข้อ ๗.** ผู้ให้บริการตัวกลางอนุญาตและยินยอมให้สำนักงาน ปปง. เข้าถึงระบบคอมพิวเตอร์แม่ข่าย (Server) ที่ใช้เพื่อรองรับการนำส่งข้อมูลการตรวจสอบรายชื่อบุคคลที่มีความเสี่ยงสูงด้านการฟอกเงินและรายชื่อบุคคลที่ถูกกำหนดในรูปแบบ Batch หรือรูปแบบอื่นใดตามที่จะมีการตกลงร่วมกันเป็นลายลักษณ์อักษร โดยให้สิทธิ์สำนักงาน ปปง. เทียบเท่าสิทธิ์ของผู้ให้บริการตัวกลาง ในการบริหารจัดการ (Administrator หรือ Root) รวมถึงยกเลิก ระงับ หรือจำกัดสิทธิ์ในการเชื่อมต่อข้อมูลของผู้มีหน้าที่รายงานผ่านผู้ให้บริการตัวกลาง (User) ด้วย

**ข้อ ๘.** ผู้ให้บริการตัวกลางต้องจัดทำรายงานข้อมูลการเข้าใช้งานในแต่ละเดือนของ  
ผู้มีหน้าที่รายงาน (Log Files) ในรูปแบบไฟล์อิเล็กทรอนิกส์ (.CSV) พร้อมสรุปจำนวนการใช้งานของผู้มีหน้าที่รายงานแต่ละราย และกรณีที่ตรวจพบการใช้งานที่ผิดปกติและไม่สัมพันธ์กับขนาดหรือจำนวนลูกค้าของผู้มีหน้าที่รายงานผู้ให้บริการตัวกลางต้องรายงานข้อมูลดังกล่าวด้วย โดยส่งให้สำนักงาน ปปง. ตามรูปแบบที่สำนักงาน ปปง. กำหนด ภายในวันที่ ๗ ของเดือนถัดไป

**ข้อ ๙.** ผู้ให้บริการตัวกลางต้องอนุญาตให้สำนักงาน ปปง. สามารถเข้าไปตรวจสอบการเชื่อมต่อระบบตรวจสอบรายชื่อ รวมถึงการปฏิบัติงานอื่นใดที่เกี่ยวเนื่อง ณ สถานประกอบการของผู้ให้บริการตัวกลาง เมื่อได้รับการร้องขอจากสำนักงาน ปปง.

**ข้อ ๑๐.** ผู้ให้บริการตัวกลางจะเป็นผู้แจ้งข้อมูลหมายเลขไปรษณีย์อิเล็กทรอนิกส์ (E-mail address) ที่เป็นปัจจุบันของผู้มีหน้าที่รายงานให้กับสำนักงาน ปปง. เพื่อใช้เป็นช่องทางในการรับข้อมูลกุญแจถอดรหัสข้อมูลระบบตรวจสอบรายชื่อที่สำนักงาน ปปง. เข้ารหัสข้อมูลให้

**ข้อ ๑๑.** ในกรณีที่ผู้มีหน้าที่รายงานยกเลิกการมอบอำนาจให้ผู้ให้บริการตัวกลางเชื่อมต่อระบบตรวจสอบรายชื่อ หรือกรณีที่ผู้มีหน้าที่รายงานสิ้นสุดการเป็นผู้มีหน้าที่รายงานแล้วไม่ว่าด้วยเหตุใด   
หรือกรณีที่ผู้ให้บริการตัวกลางยกเลิกกิจการเชื่อมต่อระบบ ผู้ให้บริการตัวกลางจะต้องยุติการเชื่อมต่อระบบตรวจสอบรายชื่อให้ผู้มีหน้าที่รายงานดังกล่าวทันที และมีหนังสือแจ้งให้สำนักงาน ปปง. ทราบภายใน ๗ วัน

ลงลายมือชื่อ………………….กรรมการบริษัท

**ข้อ ๑๒.** ผู้ให้บริการตัวกลางตกลงให้หนังสือฉบับนี้มีผลใช้บังคับแทนหนังสือแสดงเจตนายินยอมปฏิบัติตามข้อตกลงและเงื่อนไขในการเชื่อมต่อระบบตรวจสอบรายชื่อบุคคลที่มีความเสี่ยงสูงด้านการฟอกเงินและรายชื่อบุคคลที่ถูกกำหนดของผู้ให้บริการตัวกลาง ฉบับลงวันที่ ๒๖ มกราคม ๒๕๖๔ ตามที่ผู้ให้บริการตัวกลางได้เคยลงนามไว้ก่อนหน้า โดยยินยอมผูกพันตนตามข้อตกลงและเงื่อนไขที่ให้ไว้ตามรายละเอียดที่ระบุในหนังสือฉบับนี้แทน

ผู้ให้บริการตัวกลางได้อ่านและเข้าใจข้อความในหนังสือฉบับนี้ทั้งหมดแล้ว เห็นว่าถูกต้องตรงตามเจตนาแห่งตน จึงลงลายมือชื่อพร้อมประทับตรา (ถ้ามี) ไว้เป็นหลักฐานต่อหน้าพยาน และมอบให้  
สำนักงาน ปปง. ยึดถือไว้

(ลงชื่อ).................................................... ผู้ให้บริการตัวกลาง

(....................................................)

กรรมการผู้มีอำนาจ/ผู้รับมอบอำนาจลงนามผูกพันนิติบุคคล

ประทับตรานิติบุคคล (ถ้ามี)

(ลงชื่อ)........................................................ พยาน

(......................................................)

**\* หมายเหตุ** : ผู้ให้บริการตัวกลางลงลายมือชื่อในเอกสารทุกหน้า